זיכוי מס - לחייל משוחרר, וגם 
בגין "שירות לאומי"

האם לנערה, ששירתה בשירות לאומי, מגיעות נקודות זיכוי - כשם שהן מגיעות לחיילת משוחררת ?

יניב גבריאל משיב:

הוסף בפקודת מס הכנסה, דרך קבע, סעיף 39א, המעניק זיכוי לחייל משוחרר על הכנסתו מיגיעה אישית, במשך 24 החודשים הראשונים, שלאחר החודש שבו הוא סיים את שירותו הסדיר ("שירות סדיר" כמשמעותו ב"חוק קליטת חיילים משוחררים, התשנ"ד-1994").

ל"שירות סדיר" ייחשבו שירותים אלה:

l שירות בצה"ל, או במשמר הגבול, או במשטרה - לפי פרק ג' ל"חוק שירות הביטחון [נוסח משולב], התשמ"ו-1986, ולפי סעיף 34 לחוק האמור.

וכן:

l שירות לאומי כמשמעותו בחוק הביטוח הלאומי(*).

לא ייחשב ל"שירות סדיר": שירות הקבע.

שיעור הזיכוי (שיעור "נקודות הזיכוי") תלוי באורכה של תקופת השירות הסדיר:

l 1/6 נקודת  זיכוי (2 נקודות זיכוי שנתיות) - יינתנו למי ששירת לפחות 24 חודשים מלאים.

l 1/12 נקודת זיכוי (1 נקודת זיכוי שנתית) - יינתנו למי ששירת בין 12 חודשים לבין 24 חודשים מלאים, או פחות מזה אם שוחרר מטעמי בריאות או מטעמי נכות לפי "חוק הנכים (תגמול ושיקום), התשי"ט-1959".

תנאים נוספים - מקילים - לקבלת הזיכוי:

l הזיכוי יינתן - כנגד הכנסה מיגיעה אישית מכל תחום של עיסוק; לא רק בענפים כבעבר, אלא בכל הענפים, כולל בענפי השירותים.

l הזיכוי יינתן - כנגד הכנסתו של החייל המשוחרר בשנת המס, גם אם הכנסתו לא הופקה דווקא בחודשים שבעבורם מגיע הזיכוי.

l הזיכוי יינתן - כנגד תעודת שחרור / תעודת סיום שירות סדיר.

תחולת מתן הזיכוי:

הזיכוי החודשי יינתן מ-1.1.2000 ואילך.

חייל, ששוחרר לפני 1.1.2000, וביום זה עדיין לא חלפו 24 חודשים מיום שחרורו, יקבל זיכוי בגין התקופה שמיום 1.1.2000 ועד תום 24 חודשים מיום השחרור.

דוגמה להמחשה:

תחילת השירות:						15.6.1996
סיום השירות:							15.6.1999
תחילת עבודה:							1.9.2000
תום 24 חודשים מיום סיום השירות:				30.6.2001
התקופה המזכה בזיכוי:					מ-1.1.2000 עד 30.6.2001
מספר החודשים המזכה בזיכוי:				18 חודשים
מספר הנקודות בשנת המס 2000:				2 ( = 12 חודשים X 1/6 נקודת זיכוי)
מספר הנקודות בשנת המס 2001:				1 ( = 6 חודשים X 1/6 נקודת זיכוי)

 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il